ניל דרוקמן

ניל דרוקמן (נולד ב-5 בדצמבר 1978) הוא תסריטאי, מנהל קריאייטיב ומתכנת ישראלי-אמריקאי. דרוקמן הוא סגן-הנשיא של אולפן פיתוח משחקי הווידאו Naughty Dog, וידוע בעיקר בשל עבודתו על זיכיונות המשחקים "Uncharted" ו-"The Last of Us". הוא למד מדעי המחשב באוניברסיטת קרנגי מלון ולאחר מכן התחיל לחפש עבודה בתחום משחקי המחשב.

תחילה, ניל דרוקמן היה מתמחה בחברה Naughty Dog. ב-2004 הוא הפך למתכנת המשחקים Jak 3 ו-Jak X: Combat Racing, לפני שהפך למעצב של המשחקים Uncharted: Drake's Fortune ו-Uncharted 2: Among Thieves. הוא הוביל את הפיתוח של משחק המחשב The Last of Us והיה כתב ומנהל הקרייטיב של המשחק Uncharted 4: A Thief's End. הוא גם כתב את הקומיקס Uncharted: Eye of Indra, את הרומן הגרפי A Second Chance at Sarah ואת הקומיקס The Last of Us: American Dreams. בשנת 2018, במהלך הפיתוח של המשחק The Last of Us Part II, ניל הפך לסגן הנשיא של Naughty Dog, ועבד לצד אוון וולס לאחר יציאת המשחק בשנת 2020. דרוקמן הוא תסריטאי ומפיק בפועל של סדרת הטלוויזיה האחרונים מבינינו, שהיא עיבוד של המשחק.

דרוקמן זכה לשבחים על תרומתו למשחקים The Last of Us ו-Uncharted 4, וקיבל מספר פרסים על תרומותיו אלו, ביניהם שני פרסים מטעם האקדמיה הבריטית , שני פרסי D.I.C.E, ושלושה פרסי גילדת הכותבים של אמריקה. עבודת הכתיבה שלו במשחק The Last of Us Part II זכתה לשבחים ממבקרים רבים אודות כתיבתה, אם כי הביקורת לקצב ולנושאים שלה הייתה מעורבת; המשחק זכה בכמה פרסי גיימינג.

 ביוגרפיה 
ניל דרוקמן נולד בישראל ב-5 בדצמבר 1978, ליהודית "ג'ודי" ולג'רי אילן דרוקמן. הוא גדל בבית אריה-עופרים, בה נוכח לאלימות רבה בתשדירי החדשות ובשיח היום יומי. בשביל להסיח את עצמו מן האלימות שנוכח, אחיו הגדול של דרוקמן, עמנואל, הראה לו ספרי קומיקס, משחקי וידאו וסרטים מגיל צעיר. צורות בידור אלו, במיוחד משחקי וידאו של Sierra Entertainment ו-LucasArts, עזרו לדרוקמן ללמוד אנגלית. דרוקמן התעניין במיוחד בסיפורים הללו וכתב ספרי קומיקס משלו. הוא עבר לארצות הברית עם משפחתו ב-1989. בגיל 16, חברו חבט בו בטעות עם מקל גולף, והרופאים נדרשו לשים לו 30 תפרים, מה שהותיר שקע קבוע בגולגולתו של דורקמן. דרוקמן למד בחטיבת הביניים ובתיכון במיאמי, פלורידה, ולאחר מכן למד קרימינולוגיה, על מנת לכתוב רומנים מנקודת מבט קרימינולוגית. אחיו הראה לקח אותו לכנס E3, כנס שאהב מאוד. הוא השתתף בכנס ב-1998, 2000 ו-2002, כמו כן, הוא השתתף בכנס SIGGRAPH ב-2002 וב-2003. כסטודנט באוניברסיטת המדינה של פלורידה במרץ 2001, דרוקמן זכה בתחרות מרובת משתתפים במשחק Conker's Bad Fur Day שאורגנה על ידי נינטנדו ופלייבוי. דרוקמן עבד כפקיד ב-My Favorite Muffin וכאיש מכירות ב-PacSun.

מיולי 2002, דרוקמן בילה שנה כעוזר מחקר גרפי של ד"ר דייוויד בנקס במעבדת ההדמיה באוניברסיטת המדינה של פלורידה, בזמן שהתגורר בטאלאסי, פלורידה. במהלך תקופה זו, הוא החל לפתח עם כמה חברים את המשחק Pink-Bullet, עבור לינוקס וווינדוס. בשלב מסוים, רצה להיות אנימטור, מה שגרם לו לרצות לקחת שיעורי אמנות, אך הוריו אסרו עליו לעשות זאת. לאחר שלקח שיעור תכנות, הבין דרוקמן שזו העדפתו, ובדצמבר 1997 החל ללמוד לתואר ראשון במדעי המחשב. אותו השלים בשנה שלאחר מכן, וסיים בהצטיינות את לימודיו עם ממוצע ציונים של 3.61. בשל תוצאותיו האקדמיות, הוא היה חבר באגודת הכבוד של מפתח הזהב. דרוקמן עבר לפיטסבורג, שם למד באוניברסיטת קרנגי מלון (CMU); באוגוסט 2003, הוא החל את התואר השני שלו בטכנולוגיית בידור במרכז טכנולוגיות הבידור. כחלק מהתואר, הוא למד משחקים של ג'סי של. ג'סי לימד אותו פילוסופיות שעשה בהן שימוש מאוחר יותר בחייו. באפריל 2004, דרוקמן פיתח את המשחק Dikki Painguin כסטודנט באוניברסיטת קרנגי מלון, בשיתוף פעולה עם עמיתו אלן בלומקוויסט.

ביולי 2025, דרוקמן הודיע כי הוא עוזב את מעורבותו היצירתית בסדרת הטלוויזיה "האחרונים מבינינו" של רשת HBO. דרוקמן ציין כי העבודה על העונה השנייה הושלמה, ולפני תחילת העבודה המעשית על העונה השלישית הוא בוחר למקד את תשומת ליבו בפרויקטים העתידיים של Naughty Dog, אולפן המשחקים שבבעלות פלייסטיישן ואחראי על פיתוח סדרת משחקי "The Last of Us".

 פרסים ומועמדויות 
שנהפרסקטגוריהפרויקטתוצאהמקור2010פרס גילדת הכותבים של אמריקהכתיבת משחקי וידאוUncharted 2: Among Thieves2013פרס ג'ויסטיק הזהבהיסטוריטלינג הטוב ביותרThe Last of Us2014פרס גילדת הכותבים של אמריקההישג יוצא דופן בכתיבת משחקי וידאו2015The Last of Us: Left Behind2016פרס ג'ויסטיק הזהבהיסטוריטלינג הטוב ביותרUncharted 4: A Thief's EndThe Game Awardsהנרטיב הטוב ביותר2017פרס גילדת הכותבים של אמריקההישג יוצא דופן בכתיבת משחקי וידאו2020פרס ג'ויסטיק הזהבהיסטוריטלינג הטוב ביותרThe Last of Us Part IIThe Game Awardsהנרטיב הטוב ביותר2024פרס גילדת הכותבים של אמריקהסדרה חדשההאחרונים מבינינוסדרת דרמה

 קישורים חיצוניים 



 הערות שוליים 

קטגוריה:מעצבים ישראלים
קטגוריה:מתכנתים ישראלים
קטגוריה:מתכנתים יהודים אמריקאים
קטגוריה:מהגרים מישראל לארצות הברית
קטגוריה:מעצבים יהודים אמריקאים
קטגוריה:בוגרי אוניברסיטת המדינה של פלורידה
קטגוריה:בוגרי אוניברסיטת קרנגי מלון
קטגוריה:פרסומאים ישראלים
קטגוריה:בית אריה-עופרים: אישים
קטגוריה:ישראלים שנולדו ב-1978
קטגוריה:אמריקאים שנולדו ב-1978